Enzym
En Enzym (altgriechischs Kunstwort , énzymon), früener Fermänt (latiinisch fermentum), isch e Stoff, wo us biologische Riisemolekül bestoot und as Katalysator e chemischi Reakzioon cha beschlöinige. Fast alli Enzym si Protein, d Usnaam isch die katalytisch aktivi RNA, wie z. B. snRNA. Si wärde in dr Zälle über Proteinbiosynthese an de Ribosom bildet, wie anderi Protein au. Enzym häi wichdigi Funkzioone im Stoffwäggsel vo Organisme: Si stüüre dr grösst Däil vo de biochemische Reakzioone – vo dr Verdauig bis zur Transkripzioon (RNA-Polymerase) und Replikation (DNA-Polymerase) vo de Erbinformazioone.

Klassifikazioon 
Enzym wärde noch dr Reakzioon, wo si katalysiere, in säggs Enzymklasse iidäilt:

 EC 1: Oxidoreduktase, wo Redoxreaktioone katalysiere.
 EC 2: Transferase, wo funkzionelli Grubbe vo äim Substrat uf en anders überdrääge.
 EC 3: Hydrolase, wo Bindige under Iisatz vo Wasser spalte.
 EC 4: Lyase, wo d Spaltig oder Sünthese vo komplexere Brodukt us äifache Substrat katalysiere, allerdings ooni  ATP z verbruuche.
 EC 5: Isomerase, wo d Umwandlig vo chemische Isomer beschlöinige.
 EC 6: Ligase oder Synthetase, wo Addizionsreakzioone mit Hilf vo ATP katalysiere. En Umcheerreakzioon (Spaltig) isch mäistens energetisch ungünstig und findet nit statt.

Mänggi Enzym chönne meereri Reakzioone katalysiere, wo zum Däil seer underschidlig si. In däm Fall wird en Enzym zu meerere Enzymklasse zellt.

Litratuur 
 Jeremy M. Berg, John L. Tymoczko, Lubert Stryer: Biochemie. 5. Auflage. Spektrum Akademischer Verlag, Heidelberg – Berlin 2003, ISBN 3-8274-1303-6.
 David Fell: Understanding the Control of Metabolism. Portland Press Ltd, London 1997, 2003, ISBN 1-85578-047-X.
 Alfred Schellenberger (Hrsg.): Enzymkatalyse. Einführung in die Chemie, Biochemie und Technologie der Enzyme. Gustav Fischer Verlag, Jena 1989. ISBN 3-540-18942-4
 Donald Voet, Judith G. Voet: Biochemistry. 3. Auflage. John Wiley & Sons Inc., London 2004, ISBN 0-471-39223-5.
 Maria-Regina Kula: Enzyme in der Technik, Chemie in unserer Zeit, 14. Jahrg. 1980, Nr. 2, S. 61–70, 
 Brigitte Osterath, Nagaraj Rao, Stephan Lütz, Andreas Liese: Technische Anwendung von Enzymen. Chemie in unserer Zeit 41(4), S. 324–333 (2007),

Weblingg 

 IUBMB – Verzäichnis und Nomenklatur vo de Enzym
 BRENDA Enzymdatebank
 ExploreEnz – The Enzyme Database
 Enzymdatebank mit Suechmaschine
 KEGG Metabolic Pathway Database (grafischi Daarstellige vo de biochemische Reakzioone mit de süstematisch identifizierte Enzym, wo drzueghööre)

Protein